**vznesenÉ Pripomienky v rámci medzirezortného pripomienkového konania**

Nariadenie vlády Slovenskej republiky, ktorým sa vyhlasuje prírodná rezervácia Pramene Vydrice

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Počet vznesených pripomienok, z toho zásadných

|  |  |
| --- | --- |
| Počet vyhodnotených pripomienok | 23 |
|  |  |
| Počet akceptovaných pripomienok, z toho zásadných | 18 /1 |
| Počet čiastočne akceptovaných pripomienok, z toho zásadných | 4 /2 |
| Počet neakceptovaných pripomienok, z toho zásadných 1/1  | 1 /0 |
|  |  |
| Rozporové konanie (s kým, kedy, s akým výsledkom) |  |

Rozporové rokovania sa uskutočnili s :* Magistrátom Hlavného mesta SR Bratislava (dňa 6.9.2021, 28.9.2021 a 18.10.2021) – rozpory boli odstránené
* Lesoochranárskym zoskupením VLK (dňa 6.9.2021, 28.9.2021 a 18.10.2021) – rozpory boli odstránené
* MP a RV SR (dňa 28.9.2021 a 1. 12.2021 na úrovni štatutárov) – zostal neodstránený rozpor – pripomienka k § 3 návrhu nariadenia vlády.
 | 21 / 42116/2 4/1 |
| **Č.** | **Subjekt** | **Pripomienka** | **Typ** |  **vyh.** | **odôvodnenie** |
| **1.** | **hlavné mesto** | **§3 návrhu** Územie PR Pramene Vydrice sa navrhuje na ochranu v kategórii prírodná rezervácia s 5. a 4. stupňom ochrany. Podľa § 16 Zákona NR SR č. 543/2002 Z.z. o ochrane prírody a krajiny, na území v ktorom platí piaty stupeň ochrany, sa zakazuje vykonávať činnosti, taxatívne uvedené v zákone (§ 16 ods. 1 písmeno a) až i). Na činnosti uvedené v § 16 ods. 2 zákona sa vyžaduje súhlas orgánu ochrany prírody. Ochranné pásmo v zmysle § 17 ods. 3 sa nevyhlasuje a zároveň ochranné pásmo v zmysle § 17 ods. 7 a ods. 8 neplatí. V zmysle § 22 ods. 6 Zákona NR SR č. 543/2002 Z. z. o ochrane prírody a krajiny žiadame určiť územnú a časovú dobu uplatňovania zákazov a obmedzení podľa uplatňovaného 4. a 5. stupňa ochrany (§§ 14 - 16 Zákona NR SR č. 543/2002 Z. z. o ochrane prírody a krajiny) nasledovne: - pohyb osôb: podľa § 14 ods. 3 písm. b) sa za miesta vyhradené orgánom ochrany prírody, kde neplatí zákaz podľa § 14 ods. 1 písm. c), považuje celé chránené územie - kladenie ohňa: podľa § 14 ods. 4 sa za miesta vyhradené orgánom ochrany prírody, na ktorých neplatí zákaz zakladať oheň mimo uzavretých stavieb v zmysle § 14 ods. 1 písm. d), považujú miesta zakreslené v mapovej prílohe - lyžovanie: podľa § 14 ods. 4 sa za miesta vyhradené orgánom ochrany prírody, na ktorých neplatí zákaz lyžovať v zmysle § 14 ods. 1 písm. d), považuje celé chránené územie - jazda na koni: podľa § 14 ods. 4 sa za miesta vyhradené orgánom ochrany prírody, na ktorých neplatí zákaz jazdiť na koni v zmysle § 14 ods. 1 písm. d), považuje celé chránené územie - ostatné zákazy podľa § 14 ods. 1 písm. d) platia na celom chránenom území celoročne - zber rastlín a plodov: podľa § 14 ods. 4 sa za miesta vyhradené orgánom ochrany prírody, na ktorých neplatí zákaz zbierať rastliny vrátane ich plodov v zmysle § 14 ods. 1 písm. h, považuje celé chránené územie - podujatia: podľa § 13 ods. 4 a § 13 ods. 3 písm. b) sa územná a časová doba uplatňovania obmedzení podľa § 13 ods. 2 písm. k), t. j. povinnosť mať súhlas orgánu ochrany prírody na organizovanie verejných telovýchovných, športových a turistických podujatí, ako aj iných verejnosti prístupných spoločenských podujatí za hranicami zastavaného územia obce alebo mimo športových a rekreačných areálov na to určených, stanovuje tak, že uvedené obmedzenie neplatí na celom chránenom území v žiadnom časovom období. - zásahy do lesných porastov: podľa § 22 ods. 6 Zákona NR SR č. 543/2002 Z. z. o ochrane prírody a krajiny sa uplatňovanie zákazu podľa § 16 ods. 1 písm. b), t. j. zákazu zasiahnuť do lesného porastu a poškodiť vegetačný a pôdny kryt, upravuje nasledovne: uvedený zákaz neplatí pre správcu pozemkov, ak ide o zásah do lesného porastu na turistickom chodníku alebo v jeho bezprostrednej blízkosti, a to len v prípade, že je ohrozený život alebo zdravie človeka. Časovú dobu určenia uplatňovania zákazov a obmedzení žiadame určiť na minimálne 10 rokov. Odôvodnenie: Uznesením Mestského zastupiteľstva č. 1212/2018 bolo vyjadrené, že Mestské zastupiteľstvo žiada primátora Hlavného mesta podporiť vyhlásenie Prírodnej rezervácie Pramene Vydrice len za podmienky zachovania rekreačnej funkcie územia a umožnenia voľného pohybu osôb. | **Z** | **A** | MŽP SR pri návrhu nariadenia vlády Slovenskej republiky, ktorým sa vyhlasuje prírodná rezervácia (PR) Pramene Vydrice vychádzalo z projektu ochrany, predloženého Magistrátom hlavného mesta Slovenskej republiky Bratislava (v septembri 2020, resp. dopracovaného v apríli 2021 a v rámci medzirezortného pripomienkového konania). V projekte ochrany neboli uvedené všetky činnosti obsiahnuté v pripomienke (nižšie uvedené ako body b, c a d).Pripomienky vznesené po oznámení zámeru vyhlásiť PR Pramene Vydrice boli prerokované , pričom bolo objasnené, že cez miesta, ktoré vyhradí Okresný úrad Bratislava ku dňu účinnosti nariadenia vlády, budú umožnené aktivity uvádzané v pripomienke.Zákazy týchto aktivít nebudú platiť na miestach, ktoré Okresný úrad Bratislava vyhradí uverejnením zoznamu týchto miest na svojej úradnej tabuli, webovom sídle a na úradnej tabuli dotknutej obce. Tieto miesta podľa citovaného zákona č. 543/2002 Z. z. môžu zahŕňať aj celé chránené územie.Podrobnosti k vyhradeným miestam budú spresnené v súčinnosti s Okresným úradom Bratislava a Štátnou ochranou prírody Slovenskej republiky (ŠOP SR) tak, aby platili ku dňu účinnosti nariadenia vlády, ktorým sa vyhlasuje PR Pramene Vydrice. MŽP SR akceptuje požiadavku na 10 ročnú lehotu na vyhradené miesta.Okresný úrad Bratislava môže povoliť výnimku (§ 29 ods. 4 *zákona č. 543/2002 Z. z*.) v 5. stupni ochrany zo zákazu zasiahnuť do lesného porastu a zo zákazu narušiť vegetačný a pôdny kryt (§ 16 ods. 1 písm. b) a c) *zákona č. 543/2002 Z. z*.) v záujme ochrany prírody a krajiny a ak činnosť významne neovplyvní stav predmetu ochrany z hľadiska cieľov jeho ochrany, napríklad ak ide o činnosti súvisiace s údržbou, rekonštrukciou alebo užívaním turistických chodníkov, náučných chodníkov, pozemných komunikácií, stavieb a zariadení, príp. ak ide o vykonanie činností, ktorými nedôjde k zmene prírodného prostredia alebo ak ide o ohrozenie bezpečnosti alebo zdravia obyvateľov (§ 29 ods. 4 písm. e) až g) *zákona č. 543/2002 Z. z.).* |
| **2.** | **hlavné mesto** | **celý návrh**Navrhujeme umožniť regulačný lov diviakov v JV časti územia navrhovanej PR Pramene Vydrice (ide cca o 300 m široký a cca 3,5 km dlhý pás územia pozdĺž JV okraja rezervácie, s plochou cca 100 ha), a to buď: - určiť územnú a časovú dobu uplatňovania zákazu výkonu práva poľovníctva (výnimku zo zákazu) v tejto časti navrhovanej PR Pramene Vydrice, alebo - v tejto časti navrhovanej PR Pramene Vydrice namiesto navrhovaného 5. stupňa ochrany uplatniť 4. stupeň ochrany. Odôvodnenie: Vzhľadom na súčasnú situáciu s premnoženou raticovou zverou (daniel, muflón), ktorá spôsobuje škody na lesných porastoch aj v území navrhovanej prírodnej rezervácie, považujeme výkon práva poľovníctva za nevyhnutný pre zachovanie predmetu ochrany. Ďalšími dôvodmi sú premnoženie diviačej zveri, ktorá opakovane preniká do intravilánu, kde spôsobuje škody na majetku, a mimoriadne povolenie lovu diviačej zveri, ktoré vydalo Ministerstvo pôdohospodárstva a rozvoja vidieka vzhľadom na postupujúcu pandémiu afrického moru ošípaných.  | **Z** | **A** | Rozpor bol odstránený - na základe rokovaní došlo k úpravám hranice a zón. |
| **3.** | **hlavné mesto** | **celý návrh**Vzhľadom k rozšíreniu PR oproti pôvodnému návrhu o celý tok Vydrice (resp. o celé územie ÚEV Vydrica) odporúčame zmeniť názov PR z navrhovaného „PR Pramene Vydrice“ na „PR Vydrica“. Odôvodnenie: Vzhľadom na fakt, že do územia navrhovanej prírodnej rezervácie sa oproti pôvodnému návrhu, ktorý zahŕňal len hornú časť toku (pramene), dostal napokon celý tok rieky Vydrica, považujeme za žiaduce, aby sa názov rezervácie nevzťahoval len k jednej, ale ideálne k celej časti chráneného územia. | **O** | A | Upravené v zmysle pripomienky. |
| **4.** | **MDaVSR** | K predmetnému materiálu č. 10824/2021 – 1.7 zo dňa 18.08.2021 neuplatňujeme žiadne pripomienky. | **O** |  A | Zobraté na vedomie |
| **5.** | **MFSR** | **Všeobecne**Návrh je potrebné zosúladiť s prílohou č. 1 Legislatívnych pravidiel vlády SR (napríklad v § 1 ods. 2 a prílohe č. 1 časti „Zoznam parciel prírodnej rezervácie“ za slovami „Bratislava III“ (5x) a za slovami „Bratislava IV“ (3x) vypustiť bodku, v prílohe č. 1 časti „Popis hranice prírodnej rezervácie“ pätnástej vete slová „spevnenej komunikácii“ nahradiť slovami „spevnenej komunikácie“ a v predposlednej vete slovo „menní“ nahradiť slovom „mení“, v prílohe č. 1 časti „Popis hraníc zón prírodnej rezervácie“ časti „Zóna A“ tretej vete slová „spevnenej komunikácii“ nahradiť slovami „spevnenej komunikácie“ a v poslednej vete slová „Z A- zóny“ nahradiť slovami „Zo zóny A“, v prílohe č. 1 časti „Popis hraníc zón prírodnej rezervácie“ časti „Zóna B“ poslednej vete slová „B-zóny“ nahradiť slovami „zóny B“ a slová „A-zóny“ nahradiť slovami „zóny A ). | **O** | **A** | Upravené v zmysle pripomienky. |
| **6.** | **MPRVSR** | Odporúčame prehodnotiť celé územie z hľadiska pôvodnosti biotopov, ich súčasného stavu vrátane prehodnotenia navrhovaných stupňov ochrany a druh chráneného územia, ktorým sa chránené územie vyhlási. Odôvodnenie: Prírodná rezervácia je podľa § 22 zákona č. 543/2002 Z. z. o ochrane prírody a krajiny v znení neskorších predpisov lokalitou, ktorá predstavuje pôvodné alebo ľudskou činnosťou málo pozmenené biotopy. V prípade navrhovanej PR Pramene Vydrice je však zrejmé, že biotopy nespĺňajú požiadavku pôvodnosti resp. neovplyvnenia ľudskou činnosťou. Túto skutočnosť potvrdzuje napr. rozsiahly výskyt dreviny smrek v niektorých lesných porastoch, teda dreviny, ktorú nemožno v 2. lesnom vegetačnom stupni považovať za pôvodnú. Je výsledkom vnášania tejto dreviny do porastov predchádzajúcimi generáciami. To potvrdzuje aj platný program starostlivosti o lesy, ktorý v cieľovej štruktúre porastu drevinu smrek už neuvádza. Z uvedeného dôvodu považujeme za potrebné prehodnotiť priradenie jednotlivých stupňov ochrany a ich vyhlásenie v inom druhu chráneného územia, odporúčame ich ochranu zabezpečiť vyhlásením chráneného areálu. | **O** | **ČA** | Pripomienka bola akceptovaná na časti navrhovanej PR Pramene Vydrice nachádzajúcej sa vo východnej časti lokality, v mestskej časti Rača, kde na základe požiadavky Mestských lesov Bratislava došlo k zmene pôvodne navrhovaného 5. stupňa do 4. stupňa ochrany z dôvodu potreby regulovania početnosti diviačej zveri, prípadnej ďalšej premnoženej raticovej zveri. Tento polygón s výmerou 97,75 ha je ochranným pásmom PR Vydrica (štvrtý stupeň platí rovnako v zóne B, ktorá má výmeru 33,18 ha).Vo všeobecnosti pri návrhu na vyhlásenie PR Pramene Vydrice boli zohľadnené najmä skutočnosti týkajúce sa prírodných hodnôt. Podmienkou pre vyhlásenie nie je pôvodnosť všetkých biotopov.  |
| **7.** | **MPRVSR** | **§ 3**V § 3 žiadame za odsek 1 vložiť nový odsek 2, ktorý znie: „(2) Na území prírodnej rezervácie možno v súlade projektom ochrany podľa § 54 ods. 12 písm. a) zákona po odsúhlasení organizáciou ochrany prírody podľa § 65a zákona o spôsobe, termíne a rozsahu vykonávať a) zabezpečenie prechodnosti existujúcich turistických chodníkov a odstraňovanie nebezpečných stromov vo vzdialenosti na výšku porastu na obe strany turistických chodníkov, b) údržbu a opravy existujúcich lesných ciest vrátane údržby pozdĺžnych a priečnych odvodňovacích zariadení, násypových a výkopových svahov zemného telesa cesty, udržiavanie prejazdného profilu lesných ciest a odstraňovanie nebezpečných stromov vo vzdialenosti na výšku porastu na obe strany lesných ciest. Doterajší odsek 4 sa označí ako odsek 5. Odôvodnenie: Činnosti, ktoré sú predmetom navrhovaného doplnenia, sú v súlade s činnosťami uvedenými v projekte ochrany, ktoré je potrebné zabezpečovať „v rámci regulačného manažmentu“. Doplnením vyššie uvedeného ustanovenia sa zároveň sleduje stanovenie podrobností územnej ochrany v súlade s § 22 ods. 6 zákona č. 543/2002 Z. z. o ochrane prírody a krajiny v znení neskorších predpisov. Túto pripomienku považuje MPRV SR za zásadnú. | **Z** | **N** | MŽP SR bude špecifikovať činnosti, ktoré budú umožnené cez vyhradené miesta alebo na základe výnimky z podmienok ochrany v dôvodovej správe legislatívneho materiálu tak, ako už v účinnom nariadení vlády Slovenskej republiky č. 291/2021 Z. z., ktorým sa vyhlasuje národná prírodná rezervácia Plavno.Doplnenie návrhu nariadenia vlády SR o nové ustanovenie by bolo v rozpore s podmienkami ochrany v 5. stupni ochrany v zmysle § 16 zákona 543/2002 Z. z.Dňa 1. decembra 2021 sa k pripomienke uskutočnilo rozporové rokovanie na úrovni štatutárov, MP RV SR trvá na svoje pripomienke - rozpor pretrváva . |
| **8.** | **MŠVVaŠSR** | **§ 3 ods. 4**Odporúčame slovo "neplatí" nahradiť iným vhodným slovom napr. slovami "sa neuplatní". Jazyková pripomienka. | **O** | **ČA** | Predmetný text sa v návrhu nariadenia vlády už nenachádza, nakoľko jedným z výsledkov rozporových rokovaní bolo vymedzenie ochranného pásma. |
| **9.** | **MVSR** | **K analýze vplyvov na rozpočet verejnej správy**Návrh nariadenia predpokladá negatívny vplyv na rozpočet verejnej správy a predpokladá aj zmeny s negatívnym dopadom na rozpočet kapitoly Ministerstva vnútra SR, a to vo forme úhrad finančných náhrad za obmedzenie bežného obhospodarovania na lesných pozemkoch v odhadovanej sume 63 294 Eur/rok v období rokov 2022 až 2024. Reálna finančná náhrada bude vypočítaná v zmysle zákona znalcom v odbore lesníctvo a po podaní žiadosti o vyplatenie náhrad v zmysle § 61e zákona č. 543/2002 Z. z. o ochrane prírody a krajiny v znení neskorších predpisov zo strany dotknutých subjektov. Upozorňuje, že zmeny kategorizácie lesov a rozširovanie zón s tzv. bezzásahovým režimom budú znamenať obmedzenie doterajšieho bežného obhospodarovania pozemkov v zmysle platnej legislatívy o ochrane prírody, čo môže ovplyvniť rozsah a počet nárokovateľných finančných náhrad za obmedzenie bežného obhospodarovania pozemkov podľa § 61e zákona č. 543/2002 Z. z. o ochrane prírody, ktoré sú uhrádzané z rozpočtu kapitoly Ministerstva vnútra SR. Kapitola Ministerstva vnútra SR nedisponuje voľnými finančnými prostriedkami na dokrývanie akýchkoľvek výdavkov týkajúcich sa tejto problematiky. S predkladaným materiálom súhlasíme v prípade, že zvýšené výdavky spojené s implementáciou návrhu nariadenia, ktoré sa dotknú kapitoly Ministerstva vnútra SR, budú dodatočne zohľadnené v rozpočte kapitoly navýšením rozpočtu výdavkov zo strany Ministerstva financií SR každoročne.  | **O** | **ČA** | MŽP SR k pripomienke uvádza, že podľa návrhu Magistrátu hlavného mesta SR Bratislava došlo k zmene výmery zón A a B v navrhovanej PR Pramene Vydrice, resp. časť bola vyčlenená ako ochranné pásmo. Pôvodne bola  zóna A navrhovaná vo výmere 548 ha, aktuálne je to 450,31 ha, t. j. dochádza k zníženiu nároku na náhradu za obmedzenie bežného obhospodarovania a rovnako nároku na štátny rozpočet z kapitoly MV SR (z pôvodného odhadu 63 294 EUR/rok na 57 904 EUR/rok).MŽP SR nemá priamo možnosť ovplyvňovať rozpočty iných kapitol. Rozpočtové prostriedky v súvislosti s prípadnými náhradami za obmedzenie bežného obhospodarovania v navrhovanej PR Pramene Vydrice  je možné do kapitoly MV SR zapracovať tak počas zatiaľ neukončeného rozpočtového procesu v rámci prípravy návrhu rozpočtu verejnej správy na roky 2022-2024, ako aj prostredníctvom rozpočtových opatrení v nasledujúcich rokoch, pričom MŽP SR podporí aktivity na dofinancovanie MV SR v tejto oblasti. Zároveň upozorňujeme na skutočnosť, že vplyvom prevodu správy majetku štátu, ktorým sú lesné pozemky, resp. prevodu vlastníctva v nadväznosti na navrhovaný návrh novely *zákona č. 543/2002 Z. z.* (v 2. čítaní v Národnej rade Slovenskej republiky a tiež investičných aktivít MŽP SR v rámci Plánu obnovy a odolnosti SR je možné očakávať zníženie výdavkov MV SR na náhrady podľa zákona *č. 543/2002 Z. z.* |
| **10.** | **OAPSVLÚVSR** | **K doložke zlučiteľnosti:** 1. K bodu 3 písm. b): V bode 3 písm. b) doložky zlučiteľnosti je potrebné uviesť nasledovné sekundárne právne akty EÚ spolu s gestorom určeným príslušným uznesením vlády: o smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení; o smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 26.1.2010) v platnom znení; a o vykonávacie rozhodnutie Komisie (EÚ) 2021/165 z 21. januára 2021, ktorým sa prijíma štrnásta aktualizácia zoznamu lokalít s európskym významom v alpskom biogeografickom regióne (Ú. v. EÚ L 51, 15.2.2021).  | **O** | A | Upravené v zmysle pripomienky. |
| **11.** | **OAPSVLÚVSR** | **K doložke zlučiteľnosti:** 2. K bodu 4: Vzhľadom na pripomienky uplatnené k tretiemu bodu doložky zlučiteľnosti je potrebné vyplniť bod 4 písm. a) a písm. c), a to s ohľadom na smernicu 92/43/EHS v platnom znení. | **O** | A | Upravené v zmysle pripomienky. |
| **12.** | **OAPSVLÚVSR** | **K doložke zlučiteľnosti:** 3. K bodu 4 písm. b): V bode 4 písm. b) doložky zlučiteľnosti je potrebné uviesť informáciu o prebiehajúcich konaniach zo strany Európskej komisie týkajúcich sa nesprávnej resp. nedostatočnej transpozície smernice 92/43/EHS v platnom znení, a to o konaní o porušení zmlúv č. 2019/2141 v štádiu formálneho oznámenia, a o konaní o porušení zmlúv č. 2016/2091 v štádiu odôvodneného stanoviska.  | **O** | A | Upravené v zmysle pripomienky. |
| **13.** | **OAPSVLÚVSR** | **K predkladacej správe:** Odporúčame v predkladacej správe vymedziť predmet ochrany navrhovanej prírodnej rezervácie, a tým definovať účel a dôvod vyhlásenia prírodnej rezervácie.  | **O** | **A** | Upravené v zmysle pripomienky. |
| **14.** | **OAPSVLÚVSR** | **K Prílohe č. 2 k návrhu nariadenia vlády:**1. Na základe Prílohy č. 2 ku smernici 92/43/EHS v platnom znení a rovnako Prílohy č. 5 k vyhláške Ministerstva životného prostredia Slovenskej republiky č. 170/2021 Z. z. ide v prípade raka riavového (Austropotamobius torrentium) o prioritný biotop druha živočícha európskeho významu. Túto skutočnosť preto žiadame uviesť aj v Prílohe č. 2 k návrhu nariadenia vlády.  | **O** | **A** | Upravené v zmysle pripomienky. |
| **15.** | **OAPSVLÚVSR** | **K Prílohe č. 2 k návrhu nariadenia vlády:**2. V prílohe č. 5 k vyhláške Ministerstva životného prostredia Slovenskej republiky č. 170/2021 Z. z. je „pásikavec veľký (Cordulegaster heros)“ uvádzaný pod názvom „pásikavec“. Žiadame preto jeho názov upraviť v Prílohe č. 2 k návrhu nariadenia vlády.  | **O** | **A** | Upravené v zmysle pripomienky. |
| **16.** | **OAPSVLÚVSR** | **K Prílohe č. 2 k návrhu nariadenia vlády:**3. V poznámke v Prílohe č. 2 k návrhu nariadenia vlády žiadame uviesť informáciu o tom, na základe ktorého právneho predpisu sú označované biotopy druhov živočíchov európskeho významu.  | **O** | **A** | Upravené v zmysle pripomienky. |
| **17.** | **ŠÚSR** | **§ 1 ods. 2**Odporúčame za číslicami III a IV vypustiť bodku. V názve okresu nejde o označenie poradia. | **O** | **A** | Upravené v zmysle pripomienky. |
| **18.** | **ÚGKKSR** | **K prílohe č. 1 - Popis hraníc zón prírodnej rezervácie - Zóna A:**Slová "katastra Vinohrady" žiadame nahradiť slovami "katastrálneho územia Vinohrady". Odôvodnenie: Pojem "kataster nehnuteľností" je definovaný v § 1 zákona č. 162/1995 Z. z., a to ako geometrické určenie, súpis a popis nehnuteľností a jeho súčasťou sú údaje o právach k týmto nehnuteľnostiam. Kataster tvoria katastrálne operáty usporiadané podľa katastrálnych území. | **O** | A | Upravené v zmysle pripomienky. |
| **19.** | **ÚGKKSR** | **K prílohe č. 1 - Popis hraníc zón prírodnej rezervácie - Zóna A:**Žiadame predkladateľa, aby slová "až po hranicu katastra" jednoznačne a bez pochybností popísal. Z uvedeného vyjadrenia totiž nie je zrejmé, o aký kataster ide. Ak mal navrhovateľ na mysli hranicu katastrálneho územia, tak je potrebné to uviesť s doplnením názvu katastrálneho územia. Bez uvedeného doplnenia môžu v aplikačnej praxi nastať problémy pri zápise do katastra nehnuteľností, nakoľko navrhovaná právna úprava v predloženom znení pôsobí nejednoznačne. | **O** | A | Upravené v zmysle pripomienky. |
| **20.** | **ÚGKKSR** | **K prílohe č. 1 - Popis hranice prírodnej rezervácie**Slová "až po hranicu katastra" za slovami "na sever cez kótu 430" žiadame nahradiť slovami "až po hranicu katastrálneho územia ...". Žiadame predkladateľa, aby jednoznačne a bez pochybností popísal hranicu prírodnej rezervácie. Z uvedeného vyjadrenia totiž nie je zrejmé, o aký kataster ide. Ak mal navrhovateľ na mysli hranicu katastrálneho územia, tak je potrebné to uviesť s doplnením názvu konkrétneho katastrálneho územia. Bez uvedeného doplnenia môžu v aplikačnej praxi nastať problémy pri zápise do katastra nehnuteľností, nakoľko navrhovaná právna úprava v predloženom znení pôsobí nejednoznačne. | **O** | A | Upravené v zmysle pripomienky. |
| **21.** | **Verejnosť** | **Zásadná pripomienka - Hromadná pripomienka Lesoochranárskeho zoskupenia VLK k návrhu Nariadenia vlády Slovenskej republiky, ktorým sa vyhlasuje prírodná rezervácia Pramene Vydrice**Lesoochranárske zoskupenie VLK, so sídlom 082 13 Tulčík 310, predkladá hromadnú pripomienku k návrhu Nariadenia vlády Slovenskej republiky, ktorým sa vyhlasuje prírodná rezervácia Pramene Vydrice. Číslo legislatívneho procesu LP/2021/458, rezortné číslo 10824/2021-1.7, dátum konca medzirezortného pripomienkového konania 8. 9. 2021. Pripomienkovaný materiál je zverejnený na stránke: www.slov-lex.sk/legislativne-procesy/SK/LP/2021/458 Pripomienka je zásadná a jej znenie je nasledujúce: V §1 odsek 4 nariadenia pôvodný text „Ciele starostlivosti o prírodnú rezerváciu, opatrenia na ich dosiahnutie a zásady využívania prírodnej rezervácie upravuje program starostlivosti o prírodnú rezerváciu podľa § 54 ods. 5 zákona.“ doplniť nasledovným textom: „Súčasťou programu starostlivosti je zabezpečenie voľného pohybu ľudí na celej ploche chráneného územia.“ Odôvodnenie: Prírodná rezervácia Pramene Vydrice vzniká z iniciatívy LZ VLK, v spolupráci s organizáciou BROZ, pričom od začiatku vzniku ideového návrhu (rok 2005) je hlavným princípom zabezpečenie ochrany prirodzených procesov a umožnenie voľného pohybu ľudí po celom chránenom území. Tieto princípy boli zachované vo všetkých následných aktivitách VLK-a a rokovaniach spojených so zabezpečením ochrany územia a jeho vyhlásenia za prírodnú rezerváciu. Na základe uvedeného preto požadujeme, aby nielen ochrana prirodzených procesov bola priamo súčasťou nariadenia vlády, ale aby sa touto súčasťou stala aj zásada voľného pohybu ľudí, t. j. peších návštevníkov a cyklistov, po celej ploche chráneného územia. Požiadavka zabezpečujúca voľný pohyb ľudí v Prírodnej rezervácii Pramene Vydrice je zároveň v súlade s aktuálnou Petíciou za lepšiu ochranu prírody, ktorá v bode dva požaduje umožnenie voľného pohybu ľudí v chránených územiach. Svojim podpisom v petičných hárkoch túto požiadavku podporilo vyše 100 000 ľudí. Zástupcovia verejnosti: Peter Sabo, LZ VLK, peto@wolf.sk Jana Zajaková, LZ VLK, jana@wolf.sk Igor Turňa, LZ VLK, igor@turna.email Korešpondenčná adresa: Lesoochranárske zoskupenie VLK, 082 13 Tulčík 310  | **Z** | ČA | Na rozporových rokovaniach bolo vysvetlené, že zákaz pohybu mimo vyznačeného turistického chodníka alebo náučného chodníka za hranicami zastavaného územia obce nebude platiť na miestach, ktoré Okresný úrad Bratislava vyhradí uverejnením zoznamu týchto miest na svojej úradnej tabuli, webovom sídle a na úradnej tabuli dotknutej obce. Tieto vyhradené miesta môžu zahŕňať aj celé chránené územie. Týmto spôsobom bude možné zmeniť, príp. určiť nové vyhradené miesta v prípade, že voľným pohybom osôb mimo vyznačeného turistického chodníka alebo náučného chodníka za hranicami zastavaného územia obce dôjde k poškodeniu chránených biotopov a druhov, ktoré sú predmetom ochrany navrhovanej PR Pramene Vydrice. Okresný úrad zabezpečí zverejnenie miest ku dňu účinnosti nariadenia vlády, ktorým sa vyhlasuje PR Pramene Vydrice.Na rozporovom konaní na úrovni štatutárov dňa 18. októbra 2021 boli rozpory odstránené, návrh nariadenia bol upravený v zmysle záverov rokovania (došlo k úprave § 1 ods. 4 návrhu nariadenia, ako aj k úprave plôch v južnej a východnej časti PR).  |
|  | **ÚJDSR** | Odoslané bez pripomienok |  |  |  |
|  | **GPSR** | Odoslané bez pripomienok |  |  |  |
|  | **NBS** | Odoslané bez pripomienok |  |  |  |
|  | **MPSVRSR** | Odoslané bez pripomienok |  |  |  |
|  | **NBÚ** | Odoslané bez pripomienok |  |  |  |
|  | **MZVEZ SR** | Odoslané bez pripomienok |  |  |  |
|  | **MKSR** | Odoslané bez pripomienok |  |  |  |
|  | **MZSR** | Odoslané bez pripomienok |  |  |  |
|  | **MSSR - Sekcia legislatívy** | Odoslané bez pripomienok |  |  |  |
|  | **ÚNMSSR ÚVSR** | Odoslané bez pripomienok |  |  |  |
|  | **MOSR** | Odoslané bez pripomienok |  |  |  |
|  | **ÚPVSR** | Odoslané bez pripomienok |  |  |  |
|  | **PMÚSR** | Odoslané bez pripomienok |  |  |  |
|  | **MHSR** | Odoslané bez pripomienok |  |  |  |
|  | **MIRRI SR** | Odoslané bez pripomienok |  |  |  |
|  | **AZZZ SR** | Odoslané bez pripomienok |  |  |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |